cyanic-selkie/wikianc huggingface dataset:
Bergenhus skole
Gamle Bergenhus skole
Gamle Bergenhus skole ligger ca. 200 meter fra den nye skolen. Den var i bruk fra 1939–2006. Den siste rektoren før flyttingen var Per Ole Philstrøm.
Byggingen av denne skolen startet i 1938 og ble avsluttet i 1939. Da ble det bygget 4 klasserom, sløydsal, håndarbeidsrom, skolekjøkken, lærerværelse, kontorer og vaktmesterleilighet. Det kostet til sammen 140 000 kroner. Leder for byggekomiteen var Leif Steen og arkitekt var Schoulund. I 1954 ble det bygget tre klasserom til, og i 1971 kom det et tilbygg som rommet blant annet en gymsal og aktivitetsrom. I 1976 flyttet 1., 2. og 3. trinn til den nybygde Fladstadskolen (prosjektskolen). Der var disse trinnene plassert frem til 1997, da elevene ble flyttet tilbake. Da hadde skolen fått et nytt bygg som inneholdt tre klasserom, grupperom og skolefritidsordning. Høsten 2002 ble det tatt i bruk et nytt midlertidig bygg med to klasserom.
Gorizia
Byen har 35 980 innbyggere (2009) og er hovedstaden i den friulisk-juliskvenetiske provinsen Gorizia.
Geografi
Byen legger ved foten av De julianske alpene, på grensen mot Slovenia. Byen er hoved staden i Provinsen Gorizia, og ligger ved bredden av Isonzo og der hvor Vipavadalen kommer ned til Isonzo.
Middelalderen
Grev Meinhard fra den bayerske Meinhardiner adelslinjen, med eiendommer rundt Lienz i Tirol, er nevnt så tidlig som i 1107 som fogd for patriarkatet Aquileia og fikk i len store eiendommer, herunder byen Gorizia, og ble så tidlig som i 1127 kalt Graf von Görz. Områdets grenser varierte gjennom de neste fire århundrene, som følge av kriger mellom Aquileia og andre land, men sentrale områder var hele tiden området rundt Drava nær Lienz og selve Gorizia. Mellom 1100-tallet og tidlig på 1500-tallet var byen det politiske og administrative senteret for det hovedsakelig selvstendige grevskapet Görz, som på høyden av sin makt besto av områder av dagens Goriška, det sørøstre Friuli, Karstplatået, det sentrale Istria og Øst-Tirol.
Under habsburgerne
Grevskapet kom 1500 til Habsburg.
I det østerriksk-ungarske dobbeltmonarkiet hørte Gorizia som hovedstaden i fyrstegrevskapet Görz og Gradisca til Küstenland.
Første verdenskrig
Under kampene på Italiafronten var byen et av hovedmålene for de italienske offensivene langs Isonzo. Byen ble erobret i sjette slaget ved Isonzo av den italienske tredje arme under ledelse av hertugen av Aosta som rykket inn i den sterkt ødelagte byen 8. august 1916. Østerrike-Ungarn og Tyskland gjenerobret byen under Caporetto-offensiven i oktober/november 1917, men ble igjen inntatt av italienske styrker under slaget ved Vittorio Veneto året etter.
Som følge av Trianon-traktaten ble byen etter overført til Italia.
Kultur og religion
Byen er sete for Gorizia erkebispedømme som er et av Italias 42 metropolitanbispedømmer. Sammen med suffraganbispedømmet Trieste utgjør det kirkeprovinsen Gorizia.
Gorizia erkebispedømme (tysk Erzbistum Görz) ble opprettet i 1751, da patriarkatet Aquileia ble delt i de to erkebispedømmene Gorizia (for patriarkatets habsburgske, dvs. østerrikske del) og Udine (for den venetianske delen). Fra 1791 til 1986 var dets fulle navn Gorizia og Gradisca erkebispedømme.
Næringsveier
Vinproduksjoner
Vennskapsbyer
Gorizia er vennskapsby med:
William Mapother
Personlig liv
Mapother ble født i Louisville i Kentucky. Foreldrene het Louisa og William Reibert Mapother sr. Mapother er søskenbarn med Tom Cruise, da Mapothers far er Cruises fars bror. Han har to søstre, Katherine og Amy, som også er født i Louiseville i Kentucky. Faren var advokat og også dommer i årene 1967-1970. Faren gikk bort 22. juni 2006 etter å ha kjempet i lengre tid mot lungekreft.
Mapother har studert ved University of Notre Dame og underviste på en videregående skole i East Los Angeles i tre år før han ble skuespiller. Karakterene han spiller er ofte skremmende og «mørke». Han spilte en avgjørende rolle i Todd Fields In The Bedroom, men rollen han spilte som Ethan Rom i tv-serien Lost er kanskje best kjent. Karakteren ble skrevet ut av serien nokså tidlig i første sesong, men har siden dukket opp i fem episoder gjennom såkalte «flashbacks». Han har dermed spilt i totalt ni episoder av serien.
Rosa storpigg
Rosa storpigg (Hydnellum ioeides) er en art i gruppen Dikarya. Det er en sopp som vokser i løvskog.
Utbredelse
Den finnes i Frankrike, Norge, Spania og Østerrike. Arten er ytterst sjelden; sålangt kjent fra Arendal (Lilleelv/Sagmyr), Tvedestrand (Askerøya) og Fredrikstad (Ulfeng; Søndre Haugstenåsen NR). I Sverige er arten er kjent fra et titalls funn i sør (rik eik- og bøkeskog), den er rødlistet som VU, og har (sammen med andre storpigg-sarter) en egen tiltaksplan. Arten er overalt sjelden ellers i Europa, og har gått kraftig tilbake, bl.a. i Nederland, der arten tidligere hadde et tyngdepunkt. I Nederland vurderes arten å ha gått tilbake særlig pga eutrofiering (meget lave tålegrenser for nitrogen). Arten vurderes nå å være reint Europeisk, dog med en meget nærstående art i Nord Amerika. Arten er inkludert på den globale rødlista som VU.
Levevis
Rosa storpigg danner mykorrhiza med eik (og muligens bøk) i lågurteikeskog. Ett funn er fra blandingskog med eik og (plantet) bøk.
Rødlistevurdering
Nedgangen vurderes nå å være noe utflatende, pga. etabering av mange nøkkelbiotoper og verneområder i lågurteikeskog i denne kystsonen siste 10-20 år. Rosa storpigg vurderes i 2021 til sterkt truet EN på grunnlag av totalbestand.
Rolf Bengtson
Rolf Bengtson (født 6. juni 1931, døde 23. oktober 1976) også kjent som «Roffe», er kjent for stemmen til Baloo i den oversatte svenske versjonen av Disney-filmen Jungelboken.
1643 Brown
1643 Brown er en hovedbelteasteroide. Den ble oppdaget 4. september 1951 av Karl Wilhelm Reinmuth ved Landessternwarte Heidelberg-Königstuhl i Heidelberg.
1642 Hill
1642 Hill er en hovedbelteasteroide. Den ble oppdaget 4. september 1951 av Karl Wilhelm Reinmuth ved Landessternwarte Heidelberg-Königstuhl i Heidelberg.
Ernst-Hugo Järegård
Ernst-Hugo Alfred Järegård (født 12. desember 1928 i Ystad, død 6. september 1998 på Lidingö) var en svensk skuespiller. Han var i sin tid en av svensk teaters mest kjente, ikke minst også på grunn av flere opptredener i svensk fjernsyn.
Järegård spilte rollen som Hjalmar Ekdahl i Ibsens Vildanden. Han har også spilt i Lars von Triers film Europa'' (1991) og den danske TV-serien Riget (1994) og Riget II (1997) (også regissert av Trier).
Brooklyn Academy of Music
Brooklyn Academy of Music (BAM) er en av verdens ledende kulturscener, og ligger i New York.
Høvik Idrettsforening
Bandy
Bandyavdelingen i Høvik har omtrent 500 aktive fra bandyskolen til A-lag, og et støtteapparat på om lag 70 personer. Høvik spiller i eliteserien både for kvinner og menn. Klubben har siden 2007 hatt stabile kunstisforhold på Høvikbanen, noe som har gitt ny giv i bandyavdelingen. Klubben arrangerer hver sesong BandyAkademi, Bandyskole, og aldersbestemt aktivitet for alle årskull, fra 1.klasse til veteranbandy for de over 50. Utenom de faste treningstidene er kunstisen åpen og gratis tilgjengelig for alle i nærområdet.
Fotball
Fotball er den største aktiviteten i Høvik IF med ca. 800 aktive omtrent likt fordelt mellom gutter og jenter fra første klasse og opp til junior. I tillegg er vel 200 foreldre på frivillig basis aktive som ledere, trenere og annet støtteapparat for å legge forholdene til rette for de aktive. 10. juli 2011 åpnet Høviks nye idrettsanlegg med kunstgress. Kunstgressbanen erstattet gamle Høvikbanen-grus og blir islagt om vinteren. A-laget til Høvik spiller i 6. divisjon.
Alpint
Alpint drives som en skiskole uten konkurranseambisjoner og har sine ukentlige aktiviteter i Kirkerudbakken. Oppslutningen i de yngre årsklassene er stor. Flere voksne deltar også.
Borrowdale (Harare)
Borrowdale er en velstående forstad nord i Harare i Zimbabwe.
Kontrovers
I 2006 ble flere innbyggere (inkludert britiske aristokrater) av den for det meste velstående hvite forstaden kastet ut fra sine hjem på grunn av nærheten til Mugabes nye hjem i forstaden. I 2007 kom forstaden igjen i søkelyset da det ble meldt om at 100 hovedsakelig hvite ungdommer hadde blitt arrestert under et raid mot nattklubben Glow Nightclub. De ble transportert i to politibusser og avholdt på politikammeret i sentrum av Harare. Ifølge øyevitner ble flere av ungdommene angrepet av politiet. I 2008 meldte The Guardian om stadig mer fiendtlig innstilte holdninger til det urbane hvite samfunnet i Zimbabwe.
Liste over ICAO-flyselskapskoder (T)
Dette er en liste over ICAO kodene flyselskaper:
Referanser
Lista e IATA Airline Codes Zoznam kódov leteckých spoločnosti IATA IATA航空公司代码
Mohrenstraße undergrunnsstasjon
thumb|Vestlig U-Baneinngang i Mohrenstraße (Blikkretning mot Voßstraße og Potsdamer Platz)
Mohrenstraße undergrunnsstasjon er en stasjon på Berlins undergrunnsbanenettverk, tilhørende U2. Den ligger i distriktet Mitte. Det er en underjordisk stasjon med to spor og midtplattform.
Beliggenhet
Stasjonene befinner seg i den vestlige enden av Mohrenstraße, som går i øst-vest-retning. Den vestlige inngangen åpner seg mot den nord-syd-gående Wilhelmstraße.
Stasjonen ligger noen få hundre meter fra Potsdamer Platz og den strekning Berlinmuren en gang gikk. Etter den tyske gjenforeningen har stasjonen igjen fått en sentral posisjon etter å ha vært perifer i årtier. Den er – sett i relasjon til Potsdamer Platz- den nest siste stasjon i den østlige delen av Berlin. I dag ligger følgende bygg og plasser i nærheten av stasjonen:
thumb|Pergola-inngang til stasjonen da den het Kaiserhof, rundt 1910. Bygningen bak erKur- und Neumärkischen Haupt-Ritterschafts-Direktion, i dag Mohrenstraße 66. thumb|Marmorbekledning
Federbach
Federbach er en elv i Baden-Württemberg i Tyskland og er en av sideelvene til Rhinen med en lengde på 27 kilometer. Elven renner mellom Karlsruhe og Rastatt. Federbach ble i 1900 lagt om mellom Bietigheim og Durmersheim til en nytt elveleie som lå lenger øst enn det opprinnelige leiet. Denne Federbachkanalen ble utvidet i bredden i 1929.
Vegard Forren
Vegard Valgermo Forren (født 16. februar 1988) er en norsk fotballspiller som spiller for den færøyske klubben KÍ Klaksvík.
KIL/Hemne
Forren spilte for på guttenivå allerede i 2002. Fem år senere spilte han for laget i tredjedivisjon, og Forren var sentral i forsvar da laget under ledelse av Nils Halvor Snekvik slo Molde FK ut av cupen den 20. mai 2007, selv om de hadde tapt 11–1 for tittelforsvareren Molde året før, den 9. juni 2006 i andre runde av cupen. Forren ble sammen med Stian Aae invitert til spill for Moldes juniorlag i JET-turneringen på Hamar.
Molde
Han signerte en femårsavtale med Molde i juli 2007 og gikk fra jobben på REMA 1000. Debuten kom etter to uker, da han på stillingen 7–1 fikk de siste tretti minutter ved siden av Marcus Andreasson i seieren 12–1 mot Mandalskameratene den 26. august 2007. Neste sesong ble han fast i forsvar og debuterte for U21-landslaget mot Ukraina den 26. mars 2008. Storklubber i Europa som SC Heerenveen og Tottenham Hotspur FC vurderte ham.
I 2012 slo han igjennom internasjonalt med fast stopperplass på landslaget fire år etter hans gjennombrudd i Tippeligaen.
I 2011 og 2012 ble han seriemester med Molde. Han mottok Kniksenprisen som årets forsvarsspiller i 2012.
Southampton
Vegard Forren signerte under en kontrakt med Southampton FC den 16. januar 2013, og ble tildelt draktnummer 15. Han spilte ikke A-kamper, men debuterte på Southamptons U21-lag den 4. mars og scoret med et langskudd da de spilte 1–1 hjemme mot Liverpool U21.
Retur Molde
Men den 11. juli 2013 signerte han en permanent avtale med Molde Fotballklubb etter at veien opp til førstelaget til Southampton FC ble for lang. Investorer betalte overgangspengene for overgangen tilbake til Molde FK. 2014 etablerte han seg igjen på landslaget, og skulle i 2015 ha revansj mot Zlatan Ibrahimović som hadde scoret tre mål mot ham.
Han spilte for Molde til ut Tippeligaen 2016 og stod med over 230 kamper.
Brighton
På tross av treninger med RBK, meldte BBC den 7. mars 2017 at Forren hadde inngått en avtale ut sesongen med Brighton & Hove Albion FC, og etter bare ei uke fikk han 61 minutter i en kamp for U23-laget. Tross opprykk til Premier League fikk Forren ikke forlengelse to måneder etter.
Personlig
Han er gift med designer og forfatter Cathrine Emilie Valgermo Forren.
Meritter
Molde
Individuelt
Kriminalpoliti
Kriminalpoliti brukes i daglig tale om den delen av politiet som har som sin hovedoppgave å drive etterretning og etterforskning for å avdekke og oppklare straffbare handlinger.
Norge
Kripos er det sentrale organet for kriminaletterforskning i Norge.
Opdagelsespolitiet
Norge har hatt et eget kriminalpoliti siden Oslopolitiet («Kristiania politi») ble omorganisert i 1867 og Opdagelsesavdelingen ble skilt ut som egen avdeling. 10. oktober 1864 var det opprettet en kommisjon som avleverte sin innstilling 18. august 1855 og hadde konkludert med at Kristiania politi burde deles i tre: Ordenspoliti, Opdagelsespoliti og Fattigpoliti. Den første opdagesesavdeling bestod av en opdagelsessjef og åtte opdagelsesbetjenter og i 1862 var den vokst og fire politibetjenter var utnevnt til deteksjonsbetjenter. I en kort periode het Opdagelsesavdelingen «Den detektive avdeling».
I 1867 ble Kristianiapolitiet pålagt å ha et fotokartotek over farlig forbrytere som hadde opphold i Kristiania.
Den første opdagelsessjefen ble utnevnt i 1878 og da bestod styrken av 10 politibetjenter og seks politioverkonstabler. I 1886 kom Polititidende med etterlysninger og bilder på samme måte som allerede var kjent i resten av Europa.
I 1901 ble «Politiets anmeldelseskontor for ind- og utdflytning, reisende og fremmede» opprettet under Ordenspolitiet og senere lagt under Kriminalavadelingen med navnet Fremmedkontrollen (også kalt Fremmedpolitiet). Hjemmelen for politiets kontrol med inn- og utflyttinger fra Norge var Fattigloven av 19. mai 1900. Den ble erstattet av Fremmedloven av 4. mai 1901.
I 1906 fikk kriminalpolitiet sitt første signaleringskontor, «Identificeringscentralen» senere «Signalementskontoret», med fingeravtrykksregister, i 1915 ble det utskilt og i 1918 ble det overtatt av Staten og lagt under Kristiania politikammer. Etter dette hadde kriminalpolitiet underavdelingene: Etterforskningsavdeling, Ettersøkelsesavdeling, Sedelighetsavdeling, Signalementskontor, Fremmedkontoret (fra 1916) og Domsarkivet (fra 1900).
I 1911 var det 53 tjenestemenn i Opdagelsesavdelingen og i 1915 var det 57 mann i avdelingen. I 1929 ble Kriminalavdelingen delt i Avdeling 1 som tok seg av naskerier, tyverier, heleri og ran og Avdeling 2 som tok se av det øvrige. Opdagelsesavdelingen vokst og den første spesialavdelingen var Ettersøkelsesavdelingen som arbeidet med å etterlys, oppspore og finne folk. Sedelighetspolitiet, «Sædelighetsavdelingen», kom også tidlig.
Kriminalavdelingen
1. januar 1937 skiftet Opdagelsesavdelingen til Kriminalavdelingen og fikk medarbeidere med titlene kriminalbetjent og kriminalfullmektig (juristene).
I 1946 ble de tekniske avsnitt ved Oslo politikammer omorganisert, fikk navnet «Kriminalpolitisentralen» og bestod av Identifiseringssentralen, Kriminallaboratoriet, Kriminalregisteret, Polititidende, Kriminalbiblioteket, og Politimuseet. Senere ble Kriminalpolitisentralen skilt ut som eget særorgan under Justisdepartementet.
I 1950 ble Landssvikavedlingen og Prispolitiet lagt under Kriminalavdelingen.
Fra 1978 ble politioverbetjentstillingen både ved Ordensavdelingen og Kriminalavdelingen omgjort til politiinspektører og politioverbetjentens kontor ble omgjort til Kriminalavdelingens administrasjonsseksjon. Administrasjonsseksjonen ble nedlagt i 1994 og fordelt på andre seksjoner. Under politimester Rolf Solem fikk Kriminalavdelingen spesialavdelingene Narkotikaseksjonen og Etterforskningseksjonen.
På begynnelsen av 1990-tallet ble Oslopolitiet omorganisert og 1993 var endelig forslag i store trekk godtatt. Kriminalavdlingen fikk i tillegg til en Narkotikaseksjon og en Påtaleseksjon en Volds- og vinningsseksjon, en Etterretningsseksjon, en Økonomiseksjon og en Vakt- og arrestseksjon. Det ble også opprettet et Voldsavsnitt, et Vinningsavsnitt og et Barneavsnitt ved Volds- og vinningsseksjonen. Etteretningsseksjonen fikk til oppgave å bekjempe organisert kriminalitet inklusive narkotika- og spritsmugling og omsetning.
I 2004 het Kriminalavdelingen Avdeling 2 ved Oslo politidistrikt.
Adam Rippon
Han tok bronse i lagkonkurransen i Vinter-OL 2018 i Pyeongchang.
Rémy Martin
Historie
Huset ble grunnlagt i 1724 av Paul-Emile Rémy Martin (f. 1695). Han hadde jobbet på faren (Denis) sine vinmarker, så han kunne sitt fag. Mens han jobbet der lærte han også hvordan vin utvikler seg i eiketønner. Vinteren 1709 var svært hard, så de måtte lagre husets eaux-de-vie i tønner. Da oppdaget han hvordan den utviklet seg. Da han overtok familiegården i 1724 kjøpte han noe mer vinmarker, og begynte å utvikle huset fra å være en liten lokal leverandør, til en større aktør i markedet. Han videreutviklet produksjonsteknikken og druetypene, og opparbeidet seg et velrenommert navn. Rémy Martin er det eneste av «De 4 store» som er grunnlagt av en lokal Cognac-innbygger.
Han hadde planer om at sønnen Pierre skulle overta driften, men sønnen døde da Paul-Emile var 64 år gammel, slik at han måtte drive huset i enda 15 år. Pierres sønn, Remy II, overtok driften i 1773. Rémy II jobbet videre med å utvikle huset, og ledet forretningen gjennom den franske revolusjonen.
Etter dette overtok Rémy II sin sønn, Rémy III, etterfulgt av Paul-Emile. Det var han som intruduserte Rémy Martin Louis XIII (1874) og tok i bruk en kentaur som firmalogo (1870). Han døde i 1875, 65 år gammel. Da var hans sønn, Paul Rémy-Martin kun 22 år gammel, og måtte overta familiebedriften. Han fikk utfordringen å lede Rémy Martin gjennom vinlusangrepet som herjet regionen på 1870-tallet. Dette gikk svært hardt utover de mindre konjakkhusene, men de større, som Rémy Martin greide seg bedre, og vokste på bekostning av de små. De hadde likevel økonomiske problemer, og i 1910 hadde de forfall på et stort lån, som de slet med å betale. De hadde behov for mer kapital.
Dette sørget André Jean Renaud for, slik at han ble medeier i selskapet, som het Emile Rémy Martin & Cie. André Renaud var advokat, men kom fra en vindyrkerfamilie.
I 1924 døde Paul Rémy-Martin, og ble huset overtatt av André Renaud, ved at han kjøpte ut enken etter Paul. André var også inngift i konjakkfamilien Frapin, og disse to husene hadde mye med hverandre å gjøre i denne perioden, og han giftet seg da også med Marie Frapin i 1918. Det var først etter at Renaud overtok at konjakkhuset begynte på sin virkelige storhetstid. Han besluttet bl.a. at Rémy Martin utelukkende skulle bruke konjakk som stammer fra de to beste områdene, Grande og Petite Champagne. Konjakkområdene ble definert i 1909.
Under 2. verdenskrig skulle konjakkhuset få nytt blod inn. André Hériard Dubreuil, sønn av en konjakkhandler, giftet seg med André Renauds eldste datter i 1942. Sammen bestemte de å satse på VSOP etter krigen, for å legge seg en kvalitet over sine konkurrenter. Dette viste seg å være et vellykket trekk, omsetningen økte veldig, og de opparbeidet seg et godt renommé i markedet.
André Renaud døde i 1965, da tok André Debruil over som styreformann. Hans datter, Dominique Hériard Dubreil leder i dag huset.
Den dag i dag produserer de kun konjakk som kommer fra de to beste områdene; Grande Champagne og Petite Champagne. Alle konjakkene deres inneholder minimum 50 % Grande Champagne, slik at de kan kalles Fine Champagne. Noen er også ren Grande Champagne.
Mali under Sommer-OL 2000
Mali under Sommer-OL 2000. Fem sportsutøvere, tre menn og to kvinner fra Mali deltok i to sporter, friidrett og judo under Sommer-OL 2000 i Sydney. Det var niende gangen som Mali deltok i et OL, de vant ikke noen medalje.
Rémy Martin
Historie
Til lagring brukes kun eiketønner lagd av Limousin eik. De eier et eget selskap som lager tønner, så de er selvforsynt med tønner.
I 2006 var det 15 000 besøkende på Rémy Martin, mot 16 000 i 2005.
Vegusdal kirke
Vegusdal kirke er en korskirke fra 1867 på Engesland i Birkenes kommune, Agder fylke som tilhører Birkenes prestegjeld. Byggverket er i tre og har 350 plasser.
Vegusdal har hatt kirke siden middelalderen, og det gamle kirkestedet er ved gården med samme navn. Der stod det to forskjellige kirker før man valgte å flytte kirkestedet til Engesland, som fremstod som bygdas sentrum, og oppføre en ny kirke. I 1974 ble så Vegusdal kapell oppført på det gamle kirkestedet, som var blitt holdt i hevd i mellomtiden.
Vegusdal kirke ble tegnet av Conrad Fredrik von der Lippe, oppført i 1866–67 under arkitekt Schauffert fra Arendal og innviet av biskop Jacob von der Lippe (arkitektens far) den 23. juni 1867. Denne korskirken har en noe uvanlig form ved at saltaket over skipet fortsetter ned over tverrskipet som om det skulle være en langkirke. For øvrig har kirken innslag av romanske og gotiske stiltrekk. Den har vesttårn, og koret i øst er smalere og lavere enn resten av bygningskroppen.
Dagens altertavle kom til i 1920 og har et bilde som er malt av Lars Osa. Bildet viser Jesus og Peter på Genesaretsjøen idet Jesus strekker ut hånden for å redde Peter. Under bildet finner vi Peters ord: «Herre, frels meg!» Den romanske klebersteinsdøpefonten er overført fra de tidligere kirkene og antas å være laget i verkstedet ved Stavanger domkirke på 1100-tallet. Dåpsfatet i messing er fra 1400- eller 1500-tallet. Orgelet har 12 stemmer (2 manualer og pedal) og er fra 1968.
Kirkegården måtte dreneres før den kunne tas i bruk rundt 1938–39. I mellomtiden ble det brukt en kirkegård ved Haugvadbakken, rundt 500 meter unna.
Pappardelle
Pappardelle er en type pasta. Navnet er avledet av verbet pappare, som betyr å sluke mat.
Pappardelle kan også kalles papparelle.
Kanaldalen
Kanaldalen (italiensk: Val Canale, tysk: Kanaltal, slovensk: Kanalska dolina, friulisk: Val Cjanâl) er en dal i det nordøstlige hjørnet av den italienske regionen Friuli-Venezia Giulia og grenser til Østerrike og Slovenia.
Kanaldalen er en viktig trafikkforbindelse mellom Italia (Venezia og Roma) og Sentral-Europa (Wien og Praha).
Den 23 km lange dalen skiller De juliske Alpene i sør fra De karniske Alpene og Karavankene i nord. Dalen rommer to elver:
Vannskillet går gjennom dalen ved tettstedet Camporosso.
Fra rundt 700-tallet og inntil 1919 hørte Kanaldalen til Kärnten. Gjennom St.-Germain-traktaten ble Kärnten forpliktet til å avstå dalen til Italia. På dette tidspunktet fantes det praktisk talt ingen italienskspråklige innbyggere i dalen, befolkningen var derimot dels slovensk- og dels tysktalende.
Gjennom italieniseringspolitikken på 1900-tallet utgjør italiensktalende innbyggere nå et absolutt flertall i Kanaldalen.
Byen Tarvisio er unik i at den er firespråklig med en betydelig friuliskspråklig minoritet.
Kanaldalen er inndelt i tre kommuner som tilsammen har 7800 innbyggere:
Institut français de Norvège
Institut français de Norvège (tidligere Det franske kultursenter) er et senter som har til formål å bedre forbindelsene mellom Frankrike og Norge. Det finnes avdelinger i Oslo og Stavanger.
Organisasjonen har sitt eget mediatek med franske bøker, tegneserier og filmer. Sentrene arrangerer også franskkurs og tester i franskkunnskaper, det er også et eget opplegg for fransklærere.
VM i friidrett innendørs 2003
VM i friidrett innendørs 2003 ble arrangert i Birmingham i England mellom 14. og 16. mars. Det ble satt en ny verdensrekord, 4,80 m i stavsprang av Svetlana Feofanova.
60 m
Dato: 14. mars <br style="clear:left;" />
400 m
Dato: 16. mars <br style="clear:left;" />
800 m
Dato: 16. mars <br style="clear:left;" />
3000 m
Dato: 16. mars <br style="clear:left;" />
60 m hekk
Dato: 16. mars <br style="clear:left;" />
4 x 400 m stafett
Dato: 16. mars <br style="clear:left;" />
Høydehopp
Dato: 15. mars <br style="clear:left;" />
Stavsprang
Dato: 15. mars <br style="clear:left;" />
Tresteg
Dato: 16. mars <br style="clear:left;" />
Sjukamp
Dato: 15.-16. mars Sjukampen besto av 60-meter, lengdehopp, kule, høydehopp, 60 m hekk, stavsprang og 1000-meterløping. <br style="clear:both;" />
200 m
Dato: 15. mars <br style="clear:left;" />
1500 m
Dato: 16. mars <br style="clear:left;" />
3000 m
Dato: 15. mars <br style="clear:left;" />
Høydehopp
Dato: 16. mars <br style="clear:left;" />
Stavsprang
Dato: 16. mars <br style="clear:left;" />
Lengdehopp
Dato: 16. mars <br style="clear:left;" />
Kule
Dato: 15. mars <br style="clear:left;" />
Femkamp
Dato: 14. mars Femkampen besto av 60 m hekk, høydehopp, kule, lengdehopp og 800-meter. <br style="clear:both;" />
Perfluoroktylsulfonat
Perfluoroktylsulfonat (PFOS) er en giftig perfluorerte organiske forbindelse som ikke nedbrytes i naturen. PFOS fremstilles syntetisk, men kan også dannes ved nedbrytning av PFOS-relaterte forbindelser.
PFOS kan binde seg til proteiner i blod og akkumuleres i kroppen og oppkonsentreres i næringskjeden. PFOS er giftig ved gjentatt eksponering og reproduksjonsskadelige effekter på pattedyr er påvist. PFOS kan forårsake uønskede langtidsvirkninger i vannmiljø.
I Stortingsmelding nr. 14 (2006–2007) Sammen for et giftfritt miljø – forutsetninger for en tryggere fremtid er det et nasjonalt mål at utslippene av perfluoroktylsyre og perfluoroktylsulfonat-relaterte forbindelser skal stanses eller reduseres vesentlig innen 2010. PFOS er forbudt i brannskum, tekstiler og impregneringsmidler.
Mali under Sommer-OL 2004
Mali under Sommer-OL 2004. Tjueseks sportsutøvere, tjuefire menn og to kvinner fra Mali deltok i fire sporter, friidrett, judo, svømming og fotball under Sommer-OL 2004 i Athen. Det var tiende gangen som Mali deltok i et OL, de vant ikke noen medalje.
Liste over høyadelstitler i Skottland
Liste over høyadelstitler i Skottland omfatter adelstitler som ble opprettet i Skottland før 1707. Fra 1707, da England og Skottland ble forent, ble det ved nye adelsutnevnelser skapt en ny britisk adel. Titler opprettet etter 1801 står i liste over høyadelstitler i Det forente kongerike.
Etter at unionen ble opprettet i 1707 fikk den gamle skotske adelen rett til å velge seksten representanter til House of Lords. Med Peerage Act 1963 fikk alle i den skotske høyadelen rett til å møte der, men dette ble fjernet igjen med House of Lords Act 1999.
Mange av de skotske titlene kan arves gjennom kvinnelig linje.
Rangene som brukes i den skotske adelen er hertug, marki, jarl, vicomte og parlamentslord. De skotske viscountene skiller seg fra de engelske ved at de bruker av (of) i tittelen, som Vicomte of Oxfuird. I praksis utelater mange preposisjonen slik man gjør ved engelske titler. Skotske baroner er ikke i høyadelen; de har føydale titler som kan kjøpes og selges.
Tittelinnehaverne har rett til å møte i Skottlands parlament. Mange av dem har også titler i andre lands adel; disse er nevnt i listen nedenfor. Noen har også flere skotske titler; de er da kun tatt med under den høyeste tittelen.
Skadesanering
Skadesanering er den innsats som kreves for å ta vare på eller redde verdier i et hendelsesforløp, f.eks. ved brann, vann- eller naturskade.
Skadesaneringsfirmaer vasker, tørker, reparerer, oppbevarer og rydder ting som har vært skadet. Forsikringsselskapene benytter skadesaneringsfirmaer for å sikre bygninger og innbo mot ytterligere verdiforringelse, og gjøre skadeutbetalingene så lave som mulig.
Skadesanering kan betraktes som førstehjelp i forbindelse med skader på bygninger og eiendommer.
En dag til i solen
En dag til i solen er en norsk film fra 1998 skrevet og regissert av Bent Hamer.
For filmen vant Bent Hamer klassen for beste filmmanusskript under Amandaprisen 1998. I tillegg ble filmen nominert i klassen beste norske spillefilm, beste kvinnelige skuespiller ved Ingrid Rubio og beste birolle ved Nicholas Hope.
Handling
Almar er strandet ved Middelhavet etter at båten han har mønstret på drar fra han. På sin korte tid på øya knytter han vennskapsbånd med den tvilsomme vagabonden Windy, og opplever kjærligheten for første gang med den lokale ungjenta Marta.
Svein Holst Andreassen
Svein Holst Andreassen (født 12. mars 1940 i Skien) er en norsk historiker og tidligere ambassadør.
Bakgrunn
Han tok eksamen ved Telemark Handelsgymnas i Skien i 1959 og ble deretter cand.philol. med historie hovedfag ved Universitetet i Oslo (UiO) med hovedfagsoppgave om Norge og Marshallplanen.
Andreassen har skrevet flere artikler om norsk okkupasjonshistorie, norsk etterkrigshistorie,    norsk og internasjonal polarhistorie,      oljepolitikk    og norsk utvandrerhistorie. Han har også utgitt bok om postveier og sensur under den 2. verdenskrig.
Utenrikstjenesten
I 1974–1975 gjennomførte han Utenriksdepartementets aspirantkurs.
Han har vært byråsjef for nordområde- og svalbardspørsmål i Utenriksdepartementet 1989–1992, ministerråd/ambassaderåd ved den norske FN-delegasjonen i New York 1992–1998, ambassadør til Saudi-Arabia, Jemen og Oman 1998–2002,    ambassadør med menneskerettigheter og demokrati som arbeidsfelt 2003–2006 og generalkonsul i Houston i Texas 2006–2007. Han har også vært stasjonert ved den norske ambassaden i Lisboa og ved den norske ambassaden i Damaskus.
Andreassen har vært Utenriksdepartementets representant i flere utvalg og utredninger knyttet til næringsutvikling på Svalbard og norsk polarforskning. Han ledet også arbeidet som i 2003 innebar at Norge ble medlem av et bredt internasjonalt samarbeid for å fremme kunnskap, undervisning og forskning knyttet til Holocaust og jødeforfølgelsen under den andre verdenskrigen. Fra 2003 til 2009 var han norsk delegasjonsleder til dette samarbeidet som omfatter 34 land (2020).
Æresbevisninger
Han er tildelt Arbeiderbladets statuett Aviskona (1974), utformet av billedhuggeren Nils Aas og Norsk Filatelistforbunds hederstegn (2017), for fremragende skribentvirksomhet. Han er også innvalgt medlem av Norsk Posthistorisk Selskap og Norsk Polarklubb.
Svein Holst Andreassen er ridder av 1. klasse i Den Kongelige Norske Fortjenstorden og innehar offisersgraden i den portugisiske Infante Dom Henriks orden.
Øyvind Håbrekke
Øyvind Håbrekke (født 20. desember 1969 i Trondheim) er en norsk politiker (KrF).
Familiebakgrunn og utdannelse
Han ble født i Trondheim, men vokste opp i Bjugn på Fosen. Han er sønn av bonde Jarle Johannes Håbrekke og postekspeditør Åse Bodil Ranvik. Øyvind Håbrekke er gift og har barn.
Han har studiekompetanse fra Fosen videregående skole fra 1990, mellomfag i sosiologi og diverse emner i statsvitenskap fra NTNU samt studier i ledelse fra Høgskolen i Nord-Trøndelag. Han er høgskolekandidat fra Trondheim Økonomiske Høgskole fra 1995. Håbrekke var ansatt som rådgiver i Norges Rederiforbund 1999–2001, prosjektleder i Maritim Utvikling (MARUT) 2006–2007, assisterende direktør i Energibedriftenes landsforening 2007–2009, samt kommunikasjonssjef i KA Arbeidsgiverorganisasjon for kirkelige virksomheter 2014-2017. Fra juli 2017 er han faglig leder i Tankesmien Skaperkraft.
Publikasjoner
I 2018 kom Håbrekke med ut debattboken Den liberale familien – Biologiens comeback? som diskuterer prinsippene for farskap og morskap i barneloven i lys av nye familiemønstre og assistert befruktning.
I 2019 var han prosjektleder og bidragsyter for [https://www.frekkforlag.no/bok/isgodapopulist ''Is God a populist? – Christianity, Populism and the Future of Europe'']. Boken ser på fremveksten av populistiske bevegelser i ulike europeiske land og hvordan disse bruker kristendommen og fremstiller seg som de fremste forsvarerne av Europas kristne arv.
I 2022 var Håbrekke også prosjektleder og medforfatter i Skaperkrafts bok Nestekjærlighet på anbud – Diakonale virksomheters identitet i moderne velferdssamfunn.
Politisk arbeid
Håbrekke var leder i Sør-Trøndelag KrFU 1992–1994 og leder i KrFU på landsplan 1996–1999. Under Kjell Magne Bondeviks andre regjering var Håbrekke politisk rådgiver og statssekretær for statsråd Einar Steensnæs i Olje- og energidepartementet 2001–2004 og statssekretær for statsråd Knut Arild Hareide i Miljøverndepartementet 2004–2005. Håbrekke var medlem av Kristelig Folkepartis sentralstyre 2003–2009. Han var innvalgt på Stortinget fra Sør-Trøndelag på et utjevningsmandat 2009–2013, og satt i Stortingets familie- og kulturkomité. Partiet mistet sitt mandat i 2013. Ved stortingsvalget i 2017 var han medlem av riksvalgstyret.
1646 Rosseland
1646 Rosseland er en hovedbelteasteroide. Den ble oppdaget 19. januar 1939 av den finske astronomen Yrjö Väisälä og er navngitt etter Svein Rosseland, en norsk astrofysiker.
Hålandstunet
Hålandstunet er en del av Ryfylkemuseet. Håland er storgarden i Erfjord. Ryfylkemuseet eier hovedbygningen, «Målastova» og «Homannsbua». Hovedbygningen er restaurerert og innredet som den var på 1800-tallet. «Målastova» var gjestehuset på gården. Bygget har en sjelden romdekorasjon fra ca. 1740.
1644 Rafita
1644 Rafita er en hovedbelteasteroide og går i bane innenfor asteroidefamilien Rafita. Den ble oppdaget 16. desember 1935 av Rafael Carrasco ved Observatorio Astronómico de Madrid i Madrid.
Sixtus II
Pave Sixtus II eller Pave St. Sixtus II var pave fra 30. august 257 til 6. august 258. Han døde som martyr under keiser Valerians forfølgelse av kirken.
Bakgrunn
Liber Pontificalis angir at Sixtus var gresk, men dette kan bero på en sammenblanding mellom ham og en pythagoreisk filosof av samme navn. Tidligere antok man feilaktig at det var samme person som hadde skrevet Sentences. Videre ble det påstått, muligens uriktig, at pave Sixtus hadde forfattet en avhandling, Ad Novatianum.
Pave
Under forgjengeren, pave Stefan Is pontifikat, brøt det ut en heftig strid mellom kirken i Roma og kirkene i Afrika og Asia om kjetterdåpen. Under Sixtus' pontifikat ble relasjonene mellom øster- og vesterlandets kirker bedret, men i Roma fortsatte de å nekte å gjendøpe kjettere.
Martyrdød
Han led martyrdøden ved halshugging under keiser Valerianus' forfølgelse. Valerian hadde i to edikter forbudt kristendomen. I det siste av ediktene, utstedt i begynnelsen av august 258, beordret keiseren at alle biskoper, prester og diakoner skulle summarisk avrettes (episcopi et presbyteri et diacones incontinenti animadvertantur). Opplysningene om dette kommer hovedsakelig fra et brev fra Cyprianus til Successus, biskop av Abbir Germaniciana.
Det er usikkert om Sixtus var stilt for retten før henrettelsen, men før han ble tatt til fange, samlet han sin menighet på en kirkegård, der han satte seg på en stol for å tale til dem da soldatene ankom. Pave Sixtus var en av de første som falt som offer for denne forfølgelsen. Samtidig ble fire diakoner henrettet, og ytterligere to diakoner led martyrdøden samme dag.
Pave Damasus I har skrevet epitafen ved graven i Calixtus katakomber. Til graven førte forsamlingen den blodige stolen som han hadde sittet på på kirkegården. Ved stedet der han ble avrettet ble det bygd et oratorium, Oratorium Xysti, dit pilegrimer valfartet ennå på 600- og 700-tallene.
Osa kraftverk
Osa kraftverk er et vannkraftverk i Åmot kommune i Innlandet.
Verket startet produksjonen i 1981. Installert effekt er 90 MW fordelt på to francisturbiner. Midlere årsproduksjon er på 327 GWh.
Kraftverket utnytter fallet på 198 meter mellom Osensjøen og elven Rena. Osensjøen reguleres mellom 438 og 431 moh og vannet føres i en over 13 km lang tunnel fra magasinet til kraftstasjonen. Det hentes også inn vann fra elven Østre Era. Elvene som reguleres er en del av Glommavassdraget.
Eier er E-CO Energi, som har overtatt Eidsiva vannkraft.
MF «Stryn» (1975)
MF «Stryn», senere omdøpt til MF «Seimstrand» og nå MF «Rosendal», er en bilferge bygget i 1975. Fergen gikk i rutefart for Norled og ble kjøpt av Torghatten Nord i 2011.
Hellas
Hellas, offisielt Den hellenske republikk, er en republikk i Sørøst-Europa på den sørlige enden av Balkan. Landet grenser til Albania, Nord-Makedonia og Bulgaria i nord, Tyrkia i nordøst, Egeerhavet i øst, det joniske hav i vest, og Middelhavet i sør. Hellas består foruten fastlandet av over 2000 øyer og har dermed verdens tolvte lengste kystlinje. De fleste øyene er delt inn i øygrupper, men den største, Kreta, ligger ikke i en øygruppe.
Hellas har vært medlem av Den europeiske union siden 1981, NATO siden 1952, OECD siden 1961 og ESA siden 2005.
Ifølge OECD hadde en gjennomsnittlig greker i 2022 en årlig disponibel inntekt på 20,791 amerikanske dollar (216,000 kr). Dette er betydelig lavere enn OECD-snittet på 30,490 dollar (317,000 kr). BNP per innbygger var 20,192 dollar i 2021.
Athen er hovedstad. Thessaloniki, Pireus, Patras, Kalamata, Iraklio, Larisa, Volos, Ioannina, Kavala, Rhodos og Serres er noen av landets større byer.
Navn
På norsk het landet Grekenland inntil 1932, da nynorsk- og samnorsk-krefter vant fram med sitt krav om at dette navnet skulle avskaffes. Det kunne ikke aksepteres fordi det var importert fra det tyske ordet Griechenland via det danske språk. Siden den gang har det offisielle landsnavnet vært Hellas på norsk.
Klima
Klimaet i Hellas er et typisk middelhavsklima. I Nord-Hellas kan vinteren sammenlignes med norske vinterforhold. Det kan være kalde vinterdager, og det hender ofte at temperaturen kryper under minus på gradestokken. Det er heller ikke uvanlig at det er større mengder snø i fjellene. Dette er noe som gjør denne delen av landet populært for skientusiaster. Det forekommer også av og til snø i lavlandet, men den blir bare liggende i kortere perioder. Men størstedelen av landet har forholdsvis mild, fuktig vinter og tørr varm sommer. Gjennomsnittstemperaturen i Hellas om sommeren er 28 grader, men det er ofte mye varmere. Juli og august er såkalte «røde måneder», da er det slett ikke uvanlig at temperaturen stiger over 40 grader. Det er varmt i Hellas fra april til oktober, og det er på denne tiden at det er mest ideelt å reise dit. Det mest ustabile været i Hellas er tidlig på våren eller seint på høsten, da kan kraftig vind og regnvær holde på i flere dager.
Demografi
14,3% av befolkningen er fra 0-14 år. 66,6% av befolkningen er fra 15-64 år. 19,1 % av befolkningen er over 65 år. Levealder for kvinner er 82,21 år. Levealder for menn er 76,98 år.
Religion
Den gresk-ortodokse kirken er landets offisielle religion, men det er likevel full religionsfrihet. Hellas er et av Europas mest religiøse land. 81 % av befolkningen oppgir at de tror på en Gud, som er det tredje høyeste av alle EU-land, etter Malta og Kypros. 98 % av befolkningen definerer seg som kristne (97 % gresk-ortodokse). Det er svært få ikke-ortodokse kristne i Hellas. De utgjør om lag 1 % av den totale befolkningen. Det er 50 000 registrerte katolikker, men den katolske innvandrerbefolkningen er så høy som 200 000. De protestantiske kirkene har 30 000 medlemmer, pinsevenner har 12 000 medlemmer, og Jehovas vitner har 28 243 aktive medlemmer. Andre trosretninger finnes, men utgjør svært lite av totalen: 653 mormonere, 501 adventister, og 30 metodister.
Jødedom har eksistert i Hellas i mer enn 2 000 år. I år 1900 var over halvparten av Thessalonikis befolkning jøder, eller 80 000. I dag har derimot Hellas ikke mer enn 5 500 jøder.
Historie
I den greske bronsealderen vokste det frem sivilisasjoner rundt Egeerhavet. Fra 3600 til 1000 f.Kr. var det rike kulturer knyttet til minoiske Kreta og det mykenske Peloponnes. Rundt 800 f.Kr. oppstod flere bystater. Polisene grunnla flere kolonier rundt Middelhavet. De stod mot flere persiske invasjonsforsøk og la grunnlaget for den hellenistiske sivilisasjonen. Aleksander den store spredte hellenismen over store deler av den da kjente verdenen.
Romerriket erobret Hellas i 168 f.Kr. Gresk kultur hadde da lenge hatt innflytelse på romerne. De østlige delene av det romerske imperiet ble dominert av gresk kultur. Da det romerske riket ble delt i to, havnet Hellas i sentrum for de østlige delene. Med Konstantinopel som sentrum spredte Østromerriket gresk kultur. Konstantinopel falt i 1453, og området ble dominert av Det osmanske riket.
Hellas var del av Det osmanske riket frem til 1820-tallet. Grekerne gjorde da opprør og etter undertegnelsen av Konstantinopel-traktaten i 1832 ble Hellas anerkjent som selvstendig stat.
Etter andre verdenskrig brøt det ut en borgerkrig som varte i to år. Det ble gjennomført militærkupp i 1967, og monarkiet ble avskaffet i 1973. I 1974, etter å ha stått bak et statskupp på Kypros, brøt militærjuntaen sammen. Året etter ble Hellas erklært som republikk, med et demokratisk styresett. Hellas ble medlem av EU i 1981.
Utenrikshandel
Viktige varer som blir eksportert fra Hellas er mat- og drikkevarer, petroleum, stål, olivenolje og tobakk. Viktige importvarer er olje, forskjellige maskiner blant annet til industri og transport, plastprodukter. Viktige handelspartnere er Frankrike, Tyskland og Italia.
Litteratur
Gresk litteratur er litteratur skrevet på gresk språk. Man skiller mellom litteraturen i antikken (inntil 300-tallet e. Kr.), i bysantinsk (300-1100-tallet) og i moderne tid (etter 1100-tallet). Gresk litteratur refererer også til de litterære skrifter av innfødte i områder under gresk innflytelse, og til hele perioden hvor gresktalende mennesker har eksistert. Gresk litteratur representerer den første betydelige litteratur i Europa, og dens forfattere, verker, poetikk og sjangrer har vært dominerende for europeisk litteratur opp til moderne tid.
Matkunst
Det greske kjøkken er karakterisert av sunn middelhavsmat, noe som er særlig framhevet av deres velkjente matretter. Gresk kjøkken benytter friske ingredienser i et mangfold av lokale matretter som moussaka, stifado, gresk salat, fasolada, spanakopita og souvlaki. En del matretter har historie som går tilbake til antikkens Hellas, som skordalia (en tykk puré bestående valnøtter, mandel, opphakket løk og olivenolje), linsesuppe, retsina (hvitvin eller rosévin forseglet med furuharpiks) og pasteli (en dessert med sesamfrø bakt med honning). Gjennomgående liker grekere ofte småretter som meze med ulike former for dip som tzatziki, grillet blekksprut og små fisker, fetaost, dolma (grønnsaksrett med ris, solbær, og pinjekjerner pakket inn i vinblader), poltos, med oliven og ost. Olivenolje benyttes til nær enhver rett.
Søte desserter som galaktoboureko (pudding gjort av semule og filodeig), og drikke som ouzo, metaxa og et mangfold av viner, inkludert retsina (en særegen gresk harpikssmakende hvit- eller rosévin). Gresk kjøkken varierer stort mellom det greske fastlandet og fra øy til øy. Den bruker ofte mer smakstilsetninger enn andre kjøkken langs Middelhavet: bergmynte (oregano), mynte, hvitløk, løk, dill, og laurbærblader. Andre vanlige urter og krydder er basilikum, timian, og fennikelfrø. Mange greske matretter, særlig i de nordlige delene av landet benyttet såkalte ‘søte’ kryddersorter i kombinasjon med kjøtt, eksempelvis kanel og kryddernellik i sine matretter.
Sport
Et av de største øyeblikkene i gresk idrettshistorie kom i 2004 da Hellas mot alle odds ble europamestere i fotball. Per juli 2008 ligger de på en 18.-plass på FIFAs verdensranking.
Olympiakos er den mest suksessrike fotballklubben i Hellas og har 37 seriemesterskap (de resterende klubbene har 36 til sammen), 24 cuptitler, har vunnet the double 14 ganger og spiller i år (2009–2010) for sitt sjette strake seriemesterskap. Klubben hører til Pireus, og hjemmebanen Georgios Karaiskakis Stadion, som klubben selv eier, har 33.334 sitteplasser og ble rekonstruert til OL i Athen i 2004, og har siden den gang stått i sin nåværende form.
AEK står for Athlitiki Enosis Konstantinoupoleos, og ble dannet i 1924 av greske flyktninger fra Istanbul, som den gang het Konstantinopel. Det er nå en av Hellas mest suksessrike fotballklubber, med 11 greske serietitler, 13 cupmesterskap og stadige opptredener i Champions League. De spiller sine hjemmekamper på 71000-seteren Olympic Stadion, hvor Champions League-finalen i 2007 ble spilt.
Panathinaikos' hjemmebane er til sammenligning et lite stadion. Den heter Apostolos Nikolaidis og tar 16620 tilskuere, men dette var i mange år det greske fotballandslagets hjemmebane. Panathinaikos har 19 seriemesterskap og 16 cuptitler å slå i bordet med, og har vært i kvartfinalen i Champions League.
Panionios FC er den eldste av alle greske toppfotballklubber, og ble dannet i Izmir i Tyrkia i 1890. Sammenlignet med de andre to, har ikke Panionios vunnet stort. Men de har vært i toppserien gjennom nesten hele sin eksistens. Deres hjemmekamper er på Panionios Stadion i bydelen Nea Smyrni (Nye Izmir), som tar 11700 tilskuere.
Oppføring på UNESCOs lister
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Mesterverker i muntlig og immateriell kulturarv
Malta under Sommer-OL 2000
Malta under Sommer-OL 2000. Sju sportsutøvere, fem menn og to kvinner fra Malta deltok i fem sporter, skyting, judo, friidrett, seiling og svømming under Sommer-OL 2000 i Sydney. De vant ikke noen medalje.
Osfallet kraftverk
Osfallet kraftverk er et vannkraftverk i Åmot kommune i Innlandet.
Det første kraftverket her ble bygget i tiden 1911-1914. Men etter bare to år ble dette kraftverket ødelagt av storflom. Den 11. mai 1916 brast dammen, og ett menneske i damvokterboligen mistet livet.
Dagens kraftverk startet produksjonen i 1956 og ble modifisert i 1981.
Kraftverket utnytter fallet på 41 meter i elven Søndre Osa. Litt lenger opp ligger Kvernfallet kraftverk. Elven er oppdemmet ved kraftverket og verket er et elvekraftverk. Elven som reguleres er en del av Glommavassdraget.
Installert effekt er 5,5 MW fordelt på to francisturbiner. Midlere årsproduksjon er på 16 GWh.
Var eid av Eidsiva vannkraft.